text: नई दिल्ली। फिल्म ‘रंग दे बसंती’, ‘वीरम’ और ‘कौन कितने पानी में’ में काम कर चुके अभिनेता कुणाल कपूर ने कहा कि वह ऐसी पटकथा का हिस्सा बनना चाहते हैं, जिस पर उन्हें विश्वास हो। यह पूछे जाने पर कि वह फिल्म के चयन को लेकर बेहद चुनिंदा क्यों हैं, कुणाल ने मुंबई से एक ईमेल साक्षात्कार में आईएएनएस से कहा, ‘‘ऐसा नहीं है कि मैंने बहुत कम फिल्में करने का फैसला लिया है। एक कलाकार के रूप में आप ऐसे कंटेंट और फिल्मों चाहते हैं जो आपको उत्साहित करे। मेरे लिए कलाकार बनने की वजह यही है कि मुझे अभिनय और फिल्में पसंद हैं। लेकिन, मैं उन पटकथाओं का हिस्सा बनना चाहता हूं, जिन पर मैं विश्वास करता हूं।’’